ICHI โบรกแนะซื้อเป้า 11.70 บาท จับตากำไรไตรมาส 3 โตเด่น แตะ 160 ล้าน
ICHI โบรกแนะซื้อเป้า 11.70 บาท จับตากำไรไตรมาส 3 โตเด่น แตะ 160 ล้าน ลุ้นไตรมาส 4 เด่นต่อ เนื่องจากผลสำเร็จชาเขียวในประเทศที่ดี-ภาพอุตสาหกรรมฟื้นตัว
ICHI โบรกแนะซื้อเป้า 11.70 บาท จับตากำไรไตรมาส 3 โตเด่น แตะ 160 ล้าน ลุ้นไตรมาส 4 เด่นต่อ เนื่องจากผลสำเร็จชาเขียวในประเทศที่ดี-ภาพอุตสาหกรรมฟื้นตัว
7 ต.ค. 2565

บล.โนมูระ พัฒนสิน ระบุในบทวิเคราะห์วันนี้ (7 ต.ค.65) ว่า บริษัท อิชิตัน กรุ๊ป จำกัด (มหาชน)หรือ ICHI แนะซื้อราคาเป้าหมาย 11.70 บาท แนวโน้มผลประกอบการจะกลับภาพจากไตรมาส 2/2565 อ่อนตัว มาเห็นจุดกลับตัว มาเด่นต้นๆ ในกลุ่ม ตั้งแต่ไตรมาส 3/2565 คาดกำไร 160 ล้านบาท (โต 25% เทียบช่วงเดียวกันของปีก่อน, โต 5% เทียบไตรมาสก่อนหน้า) เนื่องจากผลสำเร็จชาเขียวในประเทศที่ดี ทั้งภาพอุตสาหกรรมฟื้นตัว และปัจจัยเฉพาะบริษัท
โดยได้คงกลยุทธราคาเดิม ซึ่ง U Rate คาดเพิ่มจาก 58% ในไตรมาส 2/2565 เป็นอย่างต่ำ 60% ในไตรมาส 3/2565 รวมทั้งยังมีโมเมนตัมดีต่อเนื่องในไตรมาส 4/2565 คาดกำไรยังเติบโต เทียบช่วงเดียวกันของปีก่อน double digit จากทั้งสินค้าเดิม และสินค้าใหม่ อีกทั้งต้นทุนเริ่มลด
ขณะที่หุ้นซื้อขาย PER 23F ที่ 19 เท่า ยังต่ำกว่ากลุ่มเครื่องดื่มซึ่งสูง 25-30 เท่า และมี div yield สูง 5.7% ดังนั้นราคาหุ้นปรับฐานมาอยู่ในโซนน่าสนใจ และ Div yield สูงสุด นอกจากนี้ผลประกอบการไตรมาส 3/2565 เด่นต้นๆ ในกลุ่มที่สามารถเติบโต เทียบช่วงเดียวกันของปีก่อน, เทียบไตรมาสก่อนหน้าได้ และประมาณการตลาดเริ่มมี Upside risk มากขึ้น